Eberhard Vogel

Eberhard Vogel (s. 8. huhtikuuta 1943 Altenhein) on saksalainen entinen jalkapalloilija ja jalkapallovalmentaja.

Ura 
Vogel aloitti jalkapallon BSG Traktor Niederwiesassa. Hän edusti seuran juniorijoukkueita vuoteen 1959 asti, jonka jälkeen hän siirtyi SC Motor Karl-Marx-Stadtiin, joka myöhemmin yhdistyi FC Karl-Marx-Stadtiksi. Vogel nousi ajan myötä seuran edustusjoukkueeseen, jossa hän pelasi vuoteen 1970 asti voittaen DDR-Oberligan vuonna 1967. Tämän jälkeen Vogel siirtyi FC Carl Zeiss Jenaan, jossa hän voitti kaksi FDGB-Pokalia. Vuonna 1982 Vogel lopetti uransa pelattuaan historian eniten Oberliga-otteluita.

Maajoukkueessa Vogel pelasi 74 ottelua. Hän oli mukana vuosien 1964 ja 1972 olympiapronssia voittaneissa joukkueissa.

Lähteet 

Itäsaksalaiset jalkapalloilijat
Itäsaksalaiset jalkapallovalmentajat
Itäsaksalaiset olympiamitalistit
Saksalaiset jalkapallovalmentajat
Vuonna 1943 syntyneet
Elävät henkilöt